Indien jy ’n bok wil skenk vul die besonderhede van jou opkomende jagtog in. Al die besonderhede word outomaties na die veldtog-administrateur gestuur. Die HelpJag-span sal jou so gou moontlik kontak en die nodige reëlings tref.
HelpJag het ’n netwerk van slaghuisvennote regoor Suid-Afrika. Vind hier jou naaste slaghuis wat deel is van hierdie netwerk. Indien die slaghuis van jou keuse nie op die lys verskyn nie, kontak HelpJag sodat ons die nodige reëlings met die betrokke slaghuis kan tref. Die jagter is verantwoordelik om die karkas tot by die slaghuis te vervoer.
Die slaghuis verwerk en verpak die vleis. HelpJag is verantwoordelik vir die verwerkingskoste tensy jy die verwerking ook skenk.